
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 40 
                                                            din 28 februarie 2025
    pentru modificarea art. 2 din Hotărârea Consiliului Local Sighișoara nr. 275 din 19 decembrie 2023 privind însușirea și aprobarea indicatorilor tehnico - economici actualizați pentru obiectivul de investiții: „Reţea de canalizare menajeră în municipiul Sighişoara - sat Hetiur” – faza proiect tehnic

Consiliul Local al Municipiului Sighișoara, întrunit în ședință extraordinară,
Luând act de proiectul de hotărâre, înregistrat cu nr. 7.521/27.02.2025 și la Consiliul Local Sighișoara cu nr. 7.539/27.02.2025, de referatul de aprobare, înregistrat cu nr. 7.522/27.02.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;


Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Ținând cont de prevederile Legii nr. 98/2016 privind achiziţiile publice, cu modificările şi completările ulterioare;

Având în vedere prevederile Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările şi completările ulterioare;

Având în vedere prevederile Hotărârii Consiliului Local Sighișoara nr. 210/18.10.2021 privind aprobarea indicatorilor tehnico - economici actualizați pentru obiectivul: „Reţea de canalizare menajeră şi staţie de epurare în municipiul Sighişoara - sat Hetiur”;

Având în vedere prevederile Hotărârii Consiliului Local Sighișoara nr. 145/30.06.2022 privind aprobarea indicatorilor tehnico - economici actualizați pentru obiectivul: “Reţea de canalizare menajeră în municipiul Sighişoara - zona Hetiur ”;

Având în vedere prevederile Hotărârii Consiliului Local Sighișoara nr. 275/19.12.2023 privind însușirea și aprobarea indicatorilor tehnico - economici actualizați pentru obiectivul de investiții: „Reţea de canalizare menajeră în municipiul Sighişoara - sat Hetiur” – faza proiect tehnic;

Având în vedere prevederile Ordonanței de Urgență a Guvernului nr. 105 din 23 noiembrie 2023 privind instituirea unor măsuri în derularea Programului naţional de dezvoltare locală şi a Programului naţional de investiţii "Anghel Saligny";

Ținând cont de prevederile art. 8 și art. 10 alin. (8) din Normele metodologice pentru punerea în aplicare a prevederilor Ordonanţei de Urgenţă a Guvernului nr. 28/2013 pentru aprobarea Programului naţional de dezvoltare locală, aprobate prin Ordinul Ministrului Dezvoltării Regionale şi Administraţiei Publice nr. 1.851/2013, republicat, cu modificările și completările ulterioare, cu privire la categoriile de cheltuieli din devizul general, definite conform legislaţiei în vigoare, care se pot finanţa prin Program de la bugetul de stat şi de la bugetul local;

Având în vedere optimizarea soluţiilor tehnice stabilite anterior fazei proiect tehnic, însușit și aprobat prin Hotărârea Consiliului Local Sighișoara nr. 275/19.12.2023 privind însușirea și aprobarea indicatorilor tehnico - economici actualizați pentru obiectivul de investiții: „Reţea de canalizare menajeră în municipiul Sighişoara - sat Hetiur” – faza proiect tehnic;

Vazând Nota justificativă cu nr. 66/26.02.2025, primită din partea proiectantului fazei proiect tehnic și înregistrată la Municipiul Sighișoara cu nr. 7.397/26.02.2025;

Având în vedere necesitatea asigurării finanţării de la bugetul local a cheltuielilor care nu se finanţează de la bugetul de stat prin P.N.D.L., şi anume: cheltuieli pentru obţinerea şi amenajarea terenului, studiile de fezabilitate/D.A.L.I., studiile de teren, studiile de specialitate, expertizele tehnice şi/sau audit energetic, asistenţa tehnică, consultanţa, taxe pentru obţinerea de avize/acorduri/autorizaţii, organizarea procedurilor de achiziţii, active necorporale, cheltuieli conexe organizării de şantier, comisioane, cote, taxe, 
costuri credite, cheltuieli pentru probe tehnologice, teste şi predare la beneficiar, precum și parte din cheltuielile pentru realizarea investiţiei de bază, respectiv: construcţii şi instalaţii;

Având în vedere Raportul de specialitate al Serviciului Achiziţii, Investiții, Fonduri Europene, înregistrat cu nr. 7.523/27.02.2025, prin care se propune modificarea art. 2 din Hotărârea Consiliului Local Sighișoara nr. 275 din 19 decembrie 2023 privind însușirea și aprobarea indicatorilor tehnico - economici actualizați pentru obiectivul de investiții: „Reţea de canalizare menajeră în municipiul Sighişoara - sat Hetiur” – faza proiect tehnic;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. ”b”, alin. (4) lit. ”d”, alin. (14), art. 139 alin. (1), alin. (3) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
  H O T Ă R Ă Ş T E:
Art. I. Se aprobă modificarea art. 2 din Hotărârea Consiliului Local Sighișoara nr. 275 din 19 decembrie 2023 privind însușirea și aprobarea indicatorilor tehnico - economici actualizați pentru obiectivul de investiții: „Reţea de canalizare menajeră în municipiul Sighişoara - sat Hetiur” – faza proiect tehnic, după cum urmează:

”Art. 2. Se aprobă finanţarea de la bugetul local pentru următoarele categori de cheltuieli, care nu se finanţează de la bugetul de stat prin P.N.D.L., respectiv: cheltuieli pentru obţinerea şi amenajarea terenului, cheltuieli pentru studiile de fezabilitate/documentaţiile de avizare a lucrărilor de intervenţii, studiile de teren, studiile de specialitate, cheltuieli pentru expertizele tehnice şi/sau audit energetic, cheltuieli pentru asistenţa tehnică, cheltuieli pentru consultanţă, cheltuieli specifice taxelor pentru obţinerea de avize/acorduri/autorizaţii, cheltuieli pentru organizarea procedurilor de achiziţii, cheltuieli pentru active necorporale, cheltuieli conexe organizării de şantier, comisioane, cote, taxe, costuri credite, cheltuieli pentru probe tehnologice, teste şi predare la beneficiar, precum și parte din cheltuieli pentru realizarea investiţiei de bază, respectiv: construcţii şi instalaţii, în sumă totală de 1.057.339,73 lei (din care T.V.A. 153.801,67 lei).”

Art. II. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighișoara, Administratorul Public al Municipiului Sighișoara, Serviciul Achiziţii, Investiții, Fonduri Europene și Compartimentul Buget, Contabilitate, Salarizare – Direcţia Economică din  cadrul Municipiului Sighișoara.

Art. III. Prin grija Secretarului General al Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

             Tűrk Michaela                                              Contrasemnează pentru legalitate
                                    SECRETARUL GENERAL al municipiului,

                                                             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Administrator Public;
  1 ex. Compartimentul Buget, Contabilitate, Salarizare – Direcția Economică;
  2 ex. Serviciul Achiziții, Investiții, Fonduri Europene;

  1 ex. Serviciul Monitorizare Servicii Publice, Guvernanță Corporativă.

11 ex.  
B.A

